alexandrainst/scandi-wiki huggingface dataset:
Anders Nilsen (musiker)

Anders Nilsen (født 23. juni 1988 i Stavanger) er en norsk låtskriver, og musikkprodusent. Kjent som opphavsmann til en rekke av Norges største poplåter og hits de siste årene. Før han fokuserte på musikken deltok han som komiker i tv-programmer som Torsdag kveld fra Nydalen på TV2, noe som ledet til den virale singelhiten «Salsa Tequila». Låter Nilsen står bak har vært nominert til Årets Låt på Spellmann 3 ganger, «Salsa Tequila» i 2015, «Sommerkroppen» i 2018, og «Raske Briller» i 2019, og som produsent og låtskriver gikk han av med seieren i 2018. Totalt står Nilsen bak 7 nummer 1 låter på Spotify i Norge, og har også skrevet og produsert musikk for internasjonale artister som R3hab, Timmy Trumpet, W&W, og Matoma. Per 2020 er han en av fire programledere for radioprogrammet Med all respekt på NRK P13.

Bakgrunn 
Nilsen vokste opp på Bjørnøy, men flyttet til Oslo i 2004 for å studere Medier & Kommunikasjon ved Manglerud VGS. Nilsen musikkdebuterte i juli 2013 med låten «». Han fulgte opp med singelen «Abuanders» i november samme år. Han drev samtidig sin egen YouTube-kanal, der han la ut sketsjer og humorinnslag. Via Twitter ble han kjent med komiker Abubakar Hussain, som fikk Nilsen inn i tv-bransjen. Nilsen ble tekstforfatter for NRK-serien Tabu med Abu og ble senere en av de faste komikerne i Torsdag kveld fra Nydalen. I 2014 slapp han singelen «Salsa Tequila», en humorlåt der teksten er en oppramsing av spanske ord og navn. Singelen oppnådde suksess, toppet singellistene i Norge og Nederland., og var inne på hitlistene i 7 land. I 2018 var han med på å skrive låten «Sommerkroppen» som Mads Hansen fikk en hit med i juni samme år, og i 2019 produserte han låten «Raske briller» som ble en hit med Nicolay Ramm samme vinter. Han har produsert, skrevet musikk for, og samarbeidet med, artister som R3HAB, Matoma, Maria Mena, Timmy Trumpet, W&W, Kamelen, Tungevaag, Morgan Sulele, Katastrofe, Brandon Beal,  og Temur.

Diskografi

Singler

Referanser

Eksterne lenker 
 

Norske låtskrivere
Norske komikere
Norske musikere
Fødsler i 1988
Spill (lek)

Et spill er en strukturert form for lek, vanligvis avholdt for hygge, og noen ganger brukt som et undervisningsverktøy. Spill skiller seg fra arbeid, som vanligvis foretas for betaling, og fra kunst, som oftere er et uttrykk for estetiske eller ideologiske elementer. Skillet er imidlertid ikke veldefinert, og mange spill betraktes også som arbeid (slik som profesjonelle spillere i tilskuersport) eller kunst (slik som puslespill eller spill som involverer en kunstnerisk utforming, slik som Mahjong, kabal, eller noen videospill).

Spill spilles noen ganger bare for underholdning, noen ganger for prestasjon eller også belønning. De kan spilles alene, i lag eller online; av amatører eller profesjonelle. Spillerne kan ha tilskuere som ikke deltar, slik som når folk underholdes ved å se på sjakkmesterskap.

Nøkkelkomponenter i spill er mål, regler, utfordring og vekselvirkning. Spill involverer generelt mental eller fysisk stimulasjon, og ofte begge. Mange spill bidrar til å utvikle praktiske ferdigheter, tjener som en form for trening, eller har på annen måte en rolle innen utdanning, simulasjon eller psykologi.

Forekomsten av spill er bekreftet som så tidlig som 2600 f.Kr., og spill er en universell del av menneskelig opplevelse og til stede i alle kulturer. Kongespillet fra Ur, Senet og Mancala er noen av de eldste kjente spill.

Referanser
Coelosis denticornis

Coelosis denticornis er en bille som hører til gruppen hornbiller i familien skarabider (Scarabaeidae).

Utseende 
En middelsstor (28-33 millimeter) hornbille, kroppsformen er nokså bred. Hannen er brunsvart, hunnen brunrød. Som vanlig hos hornbiller er det stor forskjell mellom kjønnene, hannene er større og har et kraftig, krumt horn på hodet og to korte, brede horn på pronotum. Pronotum har grov og spredt punktering, dekkvingene fine punktrader. Hunnen mangler horn og framspring på thorax, kroppsformen oval, pronotum tettere og kraftig punktert.

Levevis 
De voksne billene er nattaktive og kommer gjerne til lys. Ellers er lite kjent om biologien deres.

Utbredelse 
Arten er utbredt i Brasil og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Coelosis Hope, 1837
 Coelosis denticornis Arrow, 1937

Kilder 
 Generic Guide to New World Scarab Beetles – Coelosis
 Dynastidae du monde- sjekkliste over artene 
 Nettside om arten

Eksterne lenker 
 
 

Hornbiller
Biller formelt beskrevet i 1937
Brasils insekter
Argentinas insekter
Cyclocephala ohausiana

Cyclocephala ohausiana er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 15 millimeter), noe bred, blank, brunrød hornbille. Hodet er noe mørkere enn kroppen, pronotum og dekkvinger har svarte flekker. Som vanlig hos slekten Cyclocephala kan hannen kjennes på at føttene på forbeina er forstørrede.

Levevis 
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse 
Arten er kjent fra Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Cyclocephala Latreille, 1829
 Cyclocephala ohausiana Höhne, 1923

Kilder 
 Generic Guide to New World Scarab Beetles - Cyclocephala

Eksterne lenker 
 Dynastidae du monde- nettside om arten
 
 

Hornbiller
Biller formelt beskrevet i 1923
Brasils insekter
Szymon Marciniak

Szymon Marciniak (født 7. januar 1981) er en polsk fotballdommer. Han har vært FIFA-dommer siden 2011.
Han var tatt ut som hoveddommer under Fotball-EM 2016 og Fotball-VM 2018 I Fotball-VM 2022 var han dommer i finalen mellom Argentina og Frankrike.

Referanser

Eksterne lenker 
 
 
 
   Oversikt over internasjonale kamper hos WorldReferee.com

Polske fotballdommere
UEFAs elitedommere
Dommere i Fotball-EM 2016
Dommere i Fotball-VM 2018
Fotballdommere som har dømt UEFA Super Cup
Enkeltdistanse-NM på skøyter 1992

Enkeltdistanse-NM på skøyter 1992 ble avholdt på Leangen kunstisbane i Trondheim den 24., 25. og 26. januar 1992.

Trondhjems Skøiteklub var vertsarrangør av mesterskapet.

Medaljesammendrag

Kvinner

Menn

Kilder

Eksterne lenker 
 
 

Enkeltdistanse-NM på skøyter
Sportsarrangementer i Trøndelag
Sport i Trondheim
Leangen
Skøyter
Hurtigløp på skøyter i 1992
Artikler i skøytesportprosjektet
Simona Quadarella

Simona Quadarella (født 18. desember 1998) er en italiensk svømmer. Hun konkurrerte i kvinnenes  meter freestyle-event under 2017 World Aquatics Championships og vant bronsemedaljen.

Referanser

Eksterne lenker 
 

Italienske svømmere
Olympiske bronsemedaljevinnere for Italia
Europamestere i svømmesport for Italia
Deltakere for Italia under Kortbane-EM i svømming 2017
Deltakere for Italia under EM i svømmesport 2018
Deltakere for Italia under VM i svømmesport 2017
Deltakere for Italia under VM i svømmesport 2019
Deltakere for Italia under Kortbane-EM i svømming 2019
Deltakere for Italia under EM i svømmesport 2021
Deltakere for Italia under Kortbane-VM i svømming 2018
Deltakere for Italia under Sommer-OL 2020
Svømmere under Sommer-OL 2020
Medaljevinnere under Sommer-OL 2020
Deltakere for Italia under Kortbane-EM i svømming 2021
Olympiske medaljevinnere i svømming
Deltakere for Italia under EM i svømmesport 2022
Glugg

Glugg eller glugge (av norr. gluggr, gluggi) er en liten åpning i en vegg, dør eller et tak. Fra gammelt av og i spøkefull sammenheng er begrepet også benyttet om våre øyner, og i enkelte sammenhenger er begrepet også sammenlignbart med et tittehull. Formålet med ei glugge var å forsyne et rom med luft og/eller lys. Moderne glugger er ofte utrustet med en lem eller et vindu, men kan også være åpen. Fra gammelt av var det vanlig med glugger, og de fleste av stavkirkene og de eldste steinkirkene våre er utrustet med slike. Glugger var også en vanlig løsning for våre gamle forsvarsverker, som for eksempel Akershus festning og Oscarsborg festning.

Eksterne lenker 
 

Bygningsdetaljer
Yo-kai Watch: Den første filmen

Yo-kai Watch: Den første filmen (japansk: Yo-kai Watch: Tanjō no Himitsu da Nyan!) er en japansk, animert, fantasy eventyrfilm fra 2014 regissert av Shigeharu Takahashi og Shinji Ushiro. Filmen er en del av Yo-kai Watch-franchisen. Filmen hadde premiere 20. desember 2014 i Japan. I Norge ble filmen distribuert av Universal Pictures.

Oppfølgeren til denne filmen har tittelen Enma Daiō til Itsutsu no Monogatari da Nyan! og hadde premiere 19. desember 2015.

Handling
En natt stjeler den onde Yo-kai Kin og Gin klokken som kalles Yo-kai fra Nate Adams, for å hjelpe sin mester Dame Dedtime i å forhindre at mennesker og Yo-kai blir venner. Han møter da Meganyan, som forteller ham at Yo-Kai er ekte. Han og mannskapet til Nates bestemor møter en skygge og jager den, men til ingen nytte. Meganyan returnerer og ber om å få trekke ut en kork fra kroppen hans, siden denne korken undertrykker energien hans. Nate bestemmer seg for ikke å trekke ut korken, og spør Jibanyan og Whisper om å trekke den ut for ham, men det vil de ikke. Nate trekker den ut selv, og han og mannskapet blir omgitt av rosa røyk. Han får hjelp fra Yo-kai Hovernyan, og bruker en tidsstein til å ta Nate, Whisper og Jibanyan seksti år bakover i tid, til det øyeblikket da Yo-kai-klokken ble oppfunnet av Nates egen bestefar Nathaniel da Nathaniel selv var barn. Dame Dedtime får høre om dette, og legger en plan for å presse den menneskelige verden lenger fra Yo-kai-verdenen. Sammen starter de to guttene en kamp mot Dame Dedtime og hennes onde Yo-Kai-minions for å redde verden fra deres planer.

Stemmeskuespillere

Referanser

Eksterne lenker 
 

Filmer fra 2014
Japanske animerte fantasyfilmer
Japanske animerte eventyrfilmer
Japanske animerte barnefilmer
Tryvann stadion

Tryvann stadion er en tidligere skøytebane på Tryvannshøyden i Oslo. 

De tradisjonelle skøytearenaene i Oslo er Frogner stadion og Bislett stadion. I 1933 valgte bystyret å bygge en skøytebane på Tryvann for å utvide sesongen. Til forskjell fra de to andre arenaene, som ligger ved havnivå i bykjernen, ligger Tryvannshøyden 517 m over havet. Dette gjorde det mulig å la skøytesesongen gå fra 1. november til 1. april. Transporten til stadionet stod Holmenkollbanen for.

Under vinter-OL 1952 var Tryvann stadion reservearena for Bislett, men ble aldri benyttet. I 1970-årene ble anlegget fjernet til fordel for parkeringsplasser.

Galleri

Referanser

Eksterne lenker 
 
 

Idrettsanlegg i Oslo
Byggverk fullført i 1933
Tidligere skøytearenaer i Norge
Sportsanlegg under Vinter-OL 1952
Artikler i skøytesportprosjektet
Parkslirekne

Parkslirekne (Reynoutria japonica) er en hurtigvoksende urteplante i Slireknefamilien.

Den ble importert til Norge som prydplante fra Japan på 1900-tallet, men har i nyere tid spredt seg i større omfang i naturen. Den fortrenger mye annen vegetasjon og sprer seg raskt. den er spesielt plagsom i hager da den er ekstremt vanskelig å kvitte seg med og kommer ofte inn med rotbiter når jord flyttes eller fra under gjerdet hos naboen. 

Sammen med kjempeslirekne (Reynoutria sachalinensis) og hybridslirekne (Reynoutria x bohemica) er den en del av parkslirekneslekten, som tidligere var del av slirekneslekten. I Norge er alle 3 på forbudslisten samt fremmedartslista sin høyeste kategori SE, svært høy risiko.

Referanser

Eksterne lenker 
 

Slireknefamilien
Høyrisikoarter på fremmedartslista
Forbud angående fremmede organismer
Lillestrøm stadion

Lillestrøm idrettspark, folkelig kalt Lillestrøm stadion, er et idrettsanlegg som ligger i Lillestrøm i Lillestrøm kommune. Hovedarenaen er Romerike idrettspark, et friidrettsstadion med åtte allværs løpebaner. Idrettsparken omfatter flere fotballbaner, LSK-Hallen (innendørs fotballbane) og Skedsmohallen for innendørsidrett. Idrettsparken benyttes hovedsakelig av Flisbyen BK of Focus FK til fotball samt Strømmen IF, Lørenskog Friidrettslag og Minerva Friidrett til friidrett. Anlegget ligger ved siden av Åråsen stadion, som er hjemmebane for Lillestrøm Sportsklubb.

Arrangementer på banen 
Under vinter-OL 1952 i Oslo var anlegget én av fem arenaer for ishockey.
Junior-Norgesmesterskap på skøyter
... med Sportsklubben Ceres som vertsarrangør.
 Allround-NM Junior 1952 for menn – Mester ble Ragnar Andreassen (Brandbu IF) foran Knut «Kupper'n» Johannesen (Arbeidernes SK).
 Allround-NM Junior 1983 for menn var mesterskapet delt i yngre og eldre junior og mestere ble Atle Vårvik (Trondhjems SK) i yngre junior og Frode Syvertsen (Spk Ceres) i eldre junior.

Referanser

Litteratur

Eksterne lenker 
 
 
 

Idrettsanlegg i Viken
Lillestrøm Sportsklubb
Fotballstadioner i Norge
Friidrettsarenaer i Norge
Tidligere skøytearenaer i Norge
Sportsanlegg under Vinter-OL 1952
Byggverk fullført i 1920
Artikler i skøytesportprosjektet
Ishockeybaner i Norge
Odin Landbakk

Odin Landbakk (født 31. mai 2002 i Kristiansund) er en norsk gitarist og sanger som vant Norske Talenter i 2015. 

Han opptrådte første gang på TV som 11-åring i et innslag laget av NRK Møre og Romsdal og sendt på Dagsrevyen i 2013. Han vant Norske Talenter 2015 på TV2 som solist på elgitar med instrumentallåten «Strengedansen», som var skrevet av Frode Alnæs.

Odin Landbakk vant i TV2-programmet Norske Talenter i 2015. 

Landbakk ga ut sin første singel «Strengedansen» i november 2015 på plateselskapet Sony Music Norge, som ble vinnerlåta i Norske Talenter og gikk inn som nr. 8 på iTunes-lista. Deretter opptrådte han på TV i mange ulike programmer, blant andre TV2 Nyhetene, NRK Dagsrevyen, to ganger på Senkveld, på Quizdan og på God Morgen Norge.  

I 2018 spilte han inn debutalbumet Speilvendt, i samarbeid med Claudia Scott som både var produsent og musiker. Scott hadde også skrevet låtene sammen med Landbakk. Albumet ble utgitt 4. oktober 2019 og fikk terningkast 5 i det norske nettmagasinet BluesNews. «Neste generasjons gitarhelt» brukte tre år på å skrive låter og ferdigstille debutalbumet.  

I 2022 vandt Landbakk beste gitarist på Eggstock festivalen

Diskografi

Album 
2019 Speilvendt

Singler 
2021 Still Learning To Run
2021 Leave It Behind
2019 You should be gone by now
2019 Nightbird
2019 Olsen på strekk
2015 Strengedansen

Referanser

Eksterne lenker 
 
 Odin spiller på Rockheim Hall of Fame 2016. NRK 20.august 2016
 Slik blir du god på gitar; øving, øving, øving .  Namdalsavisa 25.november 2016
Debut fra ung norsk gitarist. Bluesnews 20. september 2019
Odin Landbakk på Facebook
Odin Landbakk på Spotify

 

Norske gitarister
Personer fra Kristiansund kommune
NM i svømming 1915

NM i svømming 1915 ble arrangert i Trondhjem 14.-15. august 1915.



Menn

100 meter fri

400 meter fri

1000 meter fri

100 meter rygg

200 meter bryst

30 meter undervannssvømming

Kunstsvømming

Dykking

Kvinner

100 meter fri

50 meter rygg

Kunstsvømming

Kilder 
 medley.no: Medaljevinnere NM svømming
 «Norgesmesterskap», i Ragnar Wold (1960): Sol - luft - vann: Norges svømmeforbund gjennom femti år 1910-1960, s. 129-140.

1915
Svømming
Sportsarrangementer i Trøndelag
Sport i Trondheim
Svømming i 1915
Mannegruppa Ottar

Mannegruppa Ottar er en norsk omstridt Facebook-gruppe og forening for menn over 18 år. Den ble grunnlagt i 2015 av Kay Erikssen. I starten var det hovedsakelig en humorgruppe med svært få regler. Etter medieoppslag og at gruppen ble midlertidig stengt i 2017 på grunn av brudd på Facebook retningslinjer fikk gruppen et strengere og mer omfattende regelsett. Mannegruppa Ottar har vært  omtalt i media en rekke ganger blant annet på grunn av påstått kjønnsdiskriminerende og andre provokative brukerinnlegg. Natt til 24. oktober 2019 ble Facebookgruppen uten forvarsel lagt ned permanent av Facebook på grunn av brudd på Facebooks retningslinjer. Facebook-gruppen hadde da over 72 000 medlemmer.

Imidlertid har gruppen også drevet veldedige innsamlinger, og den har startet en podcast ved navn «Mannegruppa Ottar Podcast». Den har også en episode av MGO TV ute på YouTube.

Mannegruppa Ottar Foreningen 
Mannegruppa Ottar Foreningen er en forening som har samlet inn penger til forskjellige mål. Målene har ofte vært stemt fram i Facebook-gruppen til MGO og blitt innsamlet via Vipps og bankkontooverføringer (såkalt kronerulling). Hittil har MGO samlet inn over én million kroner. Det begynte med at den i oktober 2016 samlet inn rundt  NOK til Barnekreftforeningen, men disse donasjonene fikk hver eneste giver i retur da Barnekreftforeninga ikke ville ha penger fra foreningen. Mannegruppa Ottar har også gitt ca  NOK i julegave til Fattighuset i 2016, og omtrent samme sum påsken 2017. De har også hjulpet enkeltindivider som har hatt behov for økonomisk støtte.

Se også
Mannsrettighetsbevegelsen

Referanser

Eksterne lenker
 

Sosiale grupper
Facebook
Menn
Max Lange

Max Lange (1832-1899) var en tysk sjakkspiller, forlegger, forfatter og sjakkfunksjonær.

Liv og virke 
Max Lange studerte blant annet rettsvitenskap og filosofi og tok doktorgrad i begge fag.

I 1864 ble Lange medinnehaver av forlagsbokhandelen Otto Spamer i Leipzig. Han var gift med en av Spamers døtre og drev geskjeften alene etter svigerfarens død i 1886.

Lange var en produktiv forfatter som skrev populære biografier om Abraham Lincoln (1866), keiser Vilhelm I av Tyskland (1888), og den første biografien om Paul Morphy (1859). Han skrev hovedsakelig om sjakk og drev flere sjakktidsskrifter. Fra 1858 til 1864 var han utgiver og redaktør av tidsskriftet som seinere fikk navnet Deutsche Schachzeitung.

I 1860-årene var Lange blant de beste sjakkspillerne i Tyskland. I Düsseldorf 1862 vant han den første betydelige store tyske sjakkturneringen og samme sted de to påfølgende årene. I 1868 seiret han i Hamburg i Aachen etter et stikkparti mot Adolf Anderssen. Lange var involvert i grunnleggingen av de første tyske sjakkforbundene. Han skrev også Handbuchs für Schachaufgaben og beskjeftiget seg med problemsjakk.

Bibliografi 
 Magdeburger Schachzeitung, red. av Schachgesellschaft Sophrosyne, Emil Baensch, Magdeburg 1849. Google Books
 Kritik der Eröffnungen. Ein Leitfaden für geübtere Schachspieler, Veit & Comp., Berlin 1855 Google Books
 Lehrbuch des Schachspiels, Schroedel & Simon, Halle 1856 (digtalisering og fulltekst); 2. opplag 1865. Google Books
 Sammlung neuer Schachpartien mit kritischen und historischen Noten. J. J. Weber, Leipzig 1857. Google Books
 Paul Morphy. Skizze aus der Schachwelt. Veit & Comp., Leipzig 1859 (ytterligere opplag 1881 og 1894) Google Books
 Sonntags-Blatt für Schach-Freunde. Erzählungen, Gedichte, Partien, Aufgaben aus dem Gebiete des Schachs, Veit & Comp., Leipzig 1861. Google Books
 Handbuch der Schachaufgaben. Veit & Comp., Leipzig 1862. Online (PDF-fil; 18,4 MB)
 Jahrbuch des Westdeutschen Schachbundes 1862 und 1863, (opptrykk) Edition Olms, Zürich 1984. ISBN 3-283-00116-2. Google Books
 Abraham Lincoln der Wiederhersteller der Nordamerikanischen Union und der große Kampf der Nord- und Südstaaten während der Jahre 1861–1865, Otto Spamer, Leipzig 1866. Google Books

Referanser

Kilder

Eksterne lenker 

 
 Problemkomposisjoner av Max Lange på PDB-serveren

 

Tyske sjakkspillere
Problemkomponister
Sjakkforfattere
Jewish Telegraphic Agency

Jewish Telegraphic Agency (JTA) er et internasjonalt nyhetsbyrå som betjener jødiske aviser og medier i hele verden, med rundt 70 klienter listet på nettsidene.

JTA ble grunnlagt 6. februar 1917 av Jacob Landau som det jødiske korrespondansebyrå (Jewish Correspondence Bureau) i Haag med mandat til å samle og spre nyheter som gjelder jødiske samfunn under diasporaen, spesielt fra krigsfronten under første verdenskrig. I 1919 flyttet kontoret til London, og fikk sitt nåværende navn.

I 1922 flyttet JTA hovedkontoret til New York City. I 1925 abonnerte over 400 aviser (jødiske og andre) på stoff fra JTA.

Referanser

Eksterne lenker 
 

Nyhetsbyråer
Kamal Kamyabinia

Kamal Kamyabinia (født 18. januar 1989) er en iransk fotballspiller som spiller for Persepolis FC.

Referanser

Eksterne lenker 
 

Iranske fotballspillere
Fotballspillere for Sanat Mes Kerman FC
Fotballspillere for Rah Ahan FC
Fotballspillere for Shahrdari Tabriz FC
Fotballspillere for Naft Tehran FC
Fotballspillere for Persepolis FC
Fødsler i 1989
Miriam Stendal Boulos

Miriam Stendal Boulos (født 11. september 1968) er en lektor, litteraturviter, forfatter og litteraturformidler, bosatt på Høvik utenfor Oslo.

Boulos tok en cand.philol.-grad i 1992 med fagene nordisk og fransk, og skrev hovedfagsoppgave om Georges Perecs forfatterskap. Hun tok deretter doktorgrad på J.M.G. Le Clézios forfatterskap i 1996. Etter doktorgraden ga hun i 1999 ut boken Chemins pour une approche poétique du monde. Le roman selon J.M.G. Le Clézio. 

Hun har arbeidet som lektor i fagene norsk og fransk ved Eiker videregående skole fra 1994 til 2001, ved Nadderud videregående skole fra 2007 til 2008 og Valler videregående skole fra 2008 til 2015. Hun har også undervist ved Universitetet i Oslo, der hun var foreleser og sensor fra 1994 til 2003.

Bibliografi
 Chemins pour une approche poétique du monde. Le roman selon J.M.G. Le Clézio, eseys, Museum Tusculanum Forlag, København (1999)
 Lykke og eksil. Om Rune Christiansens forfatterskap, sakprosa, Oktober forlag (2016)

Kilder
 Presentasjon av Miriam Stendal Boulos i Forfatterkatalogen på Forfattersentrums nettsider
 Presentasjon av Miriam Stendal Boulos på Oktober forlags nettsider

Eksterne lenker 
 miriamboulos.no

Forfattere
Ola Brynhildsen

Ola Brynhildsen (født 27. april 1999) er en norsk fotballspiller som spiller for .

Karriere
31. mai 2017 fikk han sin offisielle A-lagsdebut for  mot .

22. oktober 2017 fikk han sin Eliteserie-debut for Stabæk mot .

Han signerte 4. mai 2020 kontrakt på to og et halvt år med , som trer i kraft 1. juli 2020 da kontrakten med Stabæk er utløpt. Overgangen framprovoserte sterke reaksjoner fra Stabæks tilhengere som stemplet ham som illojal. 20. mai 2020 ble han kjøpt fri fra kontrakten.

Landslaget 
Han ble tatt ut i Norges tropp til U19-EM 2018 i Finland.

Han ble tatt ut i Norges tropp til U20-VM 2019 i Polen.

Den 6. september 2019 fikk han sin første U21-landskamp for Norge mot Kypros.

Den 12. september 2022 ble han tatt ut i sin første landslagstropp for  i kampene mot  (24. september) og  (27. september).

Den 17. november 2022 fikk han sin første landskamp for  mot .

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Stabæk Fotball
Fotballspillere for Molde FK
Joshua Kitolano

Joshua Gaston Kitolano (født 3. august 2001)  er en kongolesisk-født norsk fotballspiller som spiller for den nederlandske klubben Sparta Rotterdam.

Hans bror John Kitolano spiller for , mens hans bror Eric Bugale Kitolano spiller for . Familien Kitolano kom til Norge fra Den demokratiske republikken Kongo i oktober 2005.

Den 15. april 2018 fikk han sin Eliteserie-debut for Odd mot Strømsgodset.

Landslaget 
Han ble tatt ut i Norges tropp til U19-EM 2019 i Armenia.

Den 9. oktober 2020 fikk han sin første U21-landskamp for Norge mot Portugal.

Referanser

Eksterne lenker 
 

Norske fotballspillere
Kongolesiske fotballspillere
Fotballspillere for Odds ballklubb
Fotballspillere for Sparta Rotterdam
Eric Bugale Kitolano

Eric Bugale Kitolano (født 2. september 1997) er en kongolesisk-født norsk fotballspiller som per 2022 spiller for Tromsø Idrettslag.

Fra 2015 til 2017 spilt han i Odds Ballklubb, og fra 2017 til 2018 var han spiller i Notodden Fotballklubb. Deretter var han i Ullensaker/Kisa Idrettslag frem til han i 2020 gikk over til TIL.

Hans bror Joshua Kitolano spiller fra sommeren 2022 for Sparta Rotterdam, mens hans andre bror John Kitolano fra august 2022 spiller for . Familien Kitolano kom til Norge fra Den demokratiske republikken Kongo i oktober 2005.

Referanser

Eksterne lenker 
 

Norske fotballspillere
Kongolesiske fotballspillere
Fotballspillere for Odds ballklubb
Fotballspillere for Notodden FK
Fotballspillere for Ullensaker/Kisa IL
Fotballspillere for Tromsø IL